Contractele pentru tronsoanele III şi IV la lucrările de supralărgire din Prelungirea Ghencea vor fi finalizate în aproximativ două săptămâni, iar peste două luni se va circula pe patru benzi până la Râul Doamnei, a estimat primarul general al Capitalei, Nicuşor Dan.
"La Prelungirea Ghencea, în vară, peste două luni, o să avem circulaţia pe patru benzi până la Râul Doamnei. Procedura de evaluare a ofertei pusă în achiziţia publică este spre finalizare, mă aştept ca în una-două săptămâni din momentul ăsta să atribuim contractul şi după aceea va intra o firmă privată care va cuprinde segmentele III - IV linia de tramvai şi Park & Ride", a precizat Nicuşor Dan, potrivit Agerpres.ro.
Astăzi s-a reluat circulația pe Podul Grant, eveniment la care a participat și edilul. Începând cu 6 septembrie 2023, s-a închis circulația pe breteaua de urcare pe Podul Grant, dinspre Calea Giulești (din direcția Bd. Constructorilor) către Str. Turda.
Nicușor Dan a adăugat că lucrarea a costat 50 de milioane de lei şi a menţionat că urmează să se efectueze lucrări la structura de rezistenţă a podului, fără a fi afectat traficul rutier.
Citeste si:
"O lucrare care costă cu totul 50 de milioane de lei. Mai avem de făcut dedesubt, pe structura de rezistenţă, dar lucrări care nu afectează deloc traficul. Lucrările se vor termina în august, anul acesta, cu un an mai devreme decât era prevăzut în contract. Ăsta este avantajul de a lucra cu firme private, în loc de companii municipale care, chiar dacă vor, nu au expertiza şi experienţa de a face tipul ăsta de lucrări", a afirmat Dan.
Sursa foto: Agerpres FOTO
Te-ar putea interesa și: